Beszámoló

Telki közigazgatási területén történő bejárásaink időpontjai:
- 2018.10. 15   9:30-12:00
-2018.11.08   14.00-16:00
-2018.11.17    
-2018.11.30    11:00-14:00
-2018.12.04    14:00-16:00
-2018.12.15    09:30-12:00
-2018.12.29    09:30-12:30
Lakossági illetve hivatali bejelentésre 5 alkalommal jártunk Telkiben.
Bejárásaink során átlagosan 2-2,5 órát töltünk a településen. Végigjárjuk a forgalmasabb, nagyobb főutakat.
2018.10.15 - 2018.12.29 között 8 kutyával találkoztunk bejárásaink során, bejelentések alapján. Mind a 8 kutya sikeresen visszakerült a gazdájához, a gazdák fel lettek szólítva az állattartási törvények betartására.  A begyűjtött kutyák közül egy kutya volt, akinek nem volt érvényes veszettség oltása. Az oltást megkapta, gazdája hazavitte. 
Elhullott állati tetemet két alkalommal jelentettek, egy lakossági bejelentés érkezett egy nyúl tetemről, illetve a Közterület-felügyelő jelentette egy elhullott macska tetemét. Az elhullott állatok maradványait begyűjtöttük, elszállítottuk.
Lakossági bejelentés érkezett egy beteg, legyengült macskáról, akit állatorvosi kezelést követően a gyepmesteri telepre szállítottunk 14 napos karanténos megfigyelésre veszettség gyanújával.
2019.01.14.-én este bejelentést kaptunk egy elütött kutyáról, aki egy buszmegállóban volt. Orvoshoz szállítottuk. 
Tapasztalataink:
A Közterület-felügyelő alapos munkát végez, más településen ilyet nem tapasztalunk. Betartatja az állatvédelmi törvényeket, ezért Telki kutyatartás szempontjából nagyon rendezett település.
A visszajelzések alapján pozitívan hat az emberekre jelenlétünk. Nagy segítség számukra, hogy tudnak kihez fordulni, ha kóbor állatot látnak, illetve ha állattartással kapcsolatos problémákat észlelnek.
Megelőzésre, illetve a problémák megoldására törekszünk, ezért a lakosság részére is bármikor rendelkezésre állunk, bármikor hívhatnak minket.
Folyamatban van a helyi állatbarátok csoportjának összeszervezése, akik hatékonyan segíthetik munkánkat.
A legoptimálisabb segítségnyújtás érdekében az Egyesületünk vállalja, hogy a megunt, gazdátlanná vált kutyákat, illetve a bekövetkezett családi változások, halálesetek miatt gazdátlanná vált ebeket gondozásába veszi, szükséges ellátásaiban részesíti, majd ezt követően gazdásítja. 
Folyamatban van a kóbor macskák elhelyezésének megoldása, valamint a rókák elszállításának megoldása. 
Az Egyesület vállalja az elhullott állati tetemek begyűjtését, elszállítását közterületről, bejelentések alapján, lakossági és állatorvosi kérésre.
A felelős állattartás hirdetésének érdekében az Egyesület vállalja az iskolás korú gyermekek részére történő előadásokat, amelyek során a gyermekek megtanulhatják a felelős állattartás szabályait.
Telki, 2019. január 14.
Zöld Sziget Állatvédő Baráti Kör Csapata